b'\n_START_ARTICLE_\nAlina, regina di Golconda\n_START_SECTION_\nArgument\n_START_PARAGRAPH_\nL\'escena succeeix a l\'\xc3\x8dndia, al Regne de Golconda.\n_START_SECTION_\nPrevi al primer acte\n_START_PARAGRAPH_\nEl cavaller franc\xc3\xa8s Volmar s\'enamora de la vilatana Alina de Proven\xc3\xa7a, i li d\xc3\xb3na paraula de prendre-la per esposa. Es veu despr\xc3\xa9s obligat a marxar, abans de poder complir la seva paraula. Alina, volent seguir-lo, inicia un viatge al qual ser\xc3\xa0 feta presonera per uns pirates, que la porten al Regnde de Golconda, on el rei s\'enamora d\'ella i la fa la seva esposa. L\'escena comen\xc3\xa7a despr\xc3\xa9s de la mort del vell rei.\n_START_SECTION_\nActe I\n_START_PARAGRAPH_\nEls s\xc3\xbabdits demanen a la reina Alina que trobi un altre marit, i el noble Seide sorgeix com el candidat m\xc3\xa9s probable. Alina no pot oblidar al seu antic enamorat, Ernesto Volmar, l\'oficial de l\'ex\xc3\xa8rcit franc\xc3\xa8s. Tanmateix, est\xc3\xa0 a punt d\'anunciar la seva elecci\xc3\xb3, quan s\'escolten tres cops de can\xc3\xb3 i arriba un vaixell franc\xc3\xa8s. L\'ambaixador \xc3\xa9s Volmar, turmentat pel record de la jove que li va ser arrabassada pels pirates._NEWLINE_Alina \xc3\xa9s presa d\'una alegria i d\'una emoci\xc3\xb3 fren\xc3\xa8tiques. Els seus sentiments nom\xc3\xa9s s\xc3\xb3n entesos per la seva amiga francesa Fiorina, que tamb\xc3\xa9 va ser segrestada pels pirates. Fiorina havia abandonat al seu marit marit, Belfiore, amb qui es barallava cont\xc3\xadnuament, i dubte de si voldria tornar-lo a veure. Per una curiosa coincid\xc3\xa8ncia, l\'ajudant de Volmar \xc3\xa9s Belfiore._NEWLINE_Alina decideix provar l\'amor de Volmar, qui no sap que ella \xc3\xa9s la reina. Primer, s\'assegura que Volmar escolti la seva veu mentre s\'amaga entre les seves esclaves. Volmar es mostra sorpr\xc3\xa8s i encantat, per\xc3\xb2 Alina i Fiorina li expliquen que \xc3\xa9s normal per a un viatger en un pa\xc3\xads estranger que senti veus que li recordin la seva p\xc3\xa0tria. Fins i tot Belfiore ha escoltat la veu de Fiorina, per\xc3\xb2 reacciona amb horror. M\xc3\xa9s tard, Alina, ja com a reina (sense ser reconeguda per Volmar), nomena Volmar com al seu pretendent, per\xc3\xb2, com ella esperava, ell es nega, volent romandre fidel a la mem\xc3\xb2ria de la jove que estimava. Mentrestant, Seide ha descobert l\'amor d\'Alina per a Volmar i, impulsat per la gelosia, incita als seus seguidors a rebel\xc2\xb7lar-se.\n_START_SECTION_\nActe II\n_START_PARAGRAPH_\nPer a la prova final, Alina fa reconstruir els jardins de Proven\xc3\xa7a on ella i Volmar es van con\xc3\xa8ixer per primera vegada, explicant que tot el que va passar era un somni. Ell es mostra incr\xc3\xa8dul inicialment, per\xc3\xb2 despr\xc3\xa9s s\'abandona a l\'amor. Fiorina decideix sotmetre Belfiore a la mateixa prova, tot dient-li que Golconda i tot el que creu que ha passat abans d\'arribar-hi al regne ha estat un somni, per causa d\'haver begut abundant alcohol. Belfiore explica el seu "somni", tot afegint nombrosos detalls de les seves conquestes d\'amor._NEWLINE_Mentrestant, esclata l\'aixecament de Seide. Les dues dones han de demanar ajuda a Volmar i Belfiore, revelant-los la veritat. Seide entra i s\'enfronta a Alina. Li demana que l\'estimi, per\xc3\xb2 la llen\xc3\xa7a a la pres\xc3\xb3 quan es nega. Volmar, per\xc3\xb2, ara que sap qui \xc3\xa9s realment Alina, torna amb els francesos, derrota les tropes de Seide i instal\xc2\xb7la Alina de nou al tron. Alina es commou per l\'afecte del seu poble i l\'obra acaba amb la seva apassionada can\xc3\xa7\xc3\xb3 d\'amor per Volmar.'